Honey Trap

Honey Trap: Seducing the Corrupt ialah sebuah siri drama televisyen Malaysia 2025 arahan Imran Sheik dengan skrip oleh Siti Marzuliana Marzuki, Zuli Ismail, Amar Amir, Lemuel Ong dan Syakir "Mo" Zakii. Dibintangi oleh Nina KSC, Syarul Ezani, Ungku Ismail Aziz dan Irfan Zaini, siri ini merupakan terbitan turunan drama Kudeta (2022). Ia diterbitkan sebagai sebahagian daripada jenama Astro Originals dan memulakan tayangan perdana di Astro Citra bermula 20 Jun sehingga 8 Ogos 2025 menggantikan First Wives. dan digantikan Generasi: Perfect 10.

Sinopsis
Mengisahkan tentang Surya Gabriel, seorang perisik wanita yang cantik, didorong dengan misi peribadinya untuk menjatuhkan sebuah kumpulan pemberontak di negara Masraya, perlu merekrut seorang aset yang ada kaitan rapat dengan musuh. Namun apabila kerjasama mereka semakin erat, integritinya tercabar oleh hubungan romantik yang terjalin tanpa diduga.

Pelakon
 Nina KSC sebagai Surya Gabriel
 Syarul Ezani sebagai Shidi
 Ungku Ismail Aziz sebagai Aziz
 Irfan Zaini sebagai Megat Borhan
 Adlin Aman Ramlie sebagai Rahman
 Ms Puiyi sebagai Rachel
 Michael Chen Seong Mun sebagai Gabriel
 Ayez Shaukat sebagai CM1
 Tony Eusoff sebagai Mahmud
 Sangeeta Krishnasamy sebagai Sunita
 Jesse Lim sebagai Desmond
 Amyza Aznan sebagai Sakinah
 Chazy Nash sebagai Nik Chong
 Nabil Zakaria sebagai Prebet Abdul Ghani
 Dai Fuad sebagai Aiman
 Zul Zamir sebagai Samad 
 Sham Visa sebagai Mansor 
 Mayjune Tan sebagai Su Ling

Penerbitan
Honey Trap ialah terbitan turunan drama Kudeta (2022) yang dibintangi oleh Vanidah Imran. Ia diarahkan oleh Imran Sheik dengan skrip dan cerita oleh Siti Marzuliana Marzuki, Zuli Ismail, Amar Amir, Lemuel Ong dan Syakir "Mo" Zakii.

Menurut Imran Sheik yang turut mengarahkan Kudeta bersama Kroll Azry, idea untuk Honey Trap hadir daripada pengalamannya mempunyai seorang ahli keluarga yang menghidap skizofrenia. Beliau berkata: "Projek ini bukan untuk mensensasikan penyakit mental tetapi memupuk empati bagi mereka yang hidup dengan keadaan sedemikian. Walaupun menghadapi cabaran, orang yang mempunyai keadaan kesihatan mental mempunyai kekuatan dalaman yang luar biasa, sesuatu yang sering diabaikan".

Pelakon dan model kelahiran Sarawak, Nina KSC dipilih melakonkan watak utama, sebagai Surya Gabriel. Beliau berkongsi bahawa wataknya itu datang dengan cabaran unik, termasuk mengemudi halangan bahasa dan menggambarkan watak dengan keadaan mental yang kompleks.

Siaran
Honey Trap memulakan tayangan perdana serentak di Astro Citra dan Astro GO bermula 20 Jun 2025 setiap Jumaat.

Rujukan

Pautan luar


Kategori:Siri drama televisyen Malaysia berbahasa Melayu 2025
Kategori:Rancangan Astro Citra